Die groot trek uit Bulls-landHanro Liebenberg. Foto: Facebook. Dit was eers spelers soos Lood de Jager, Jesse Kriel, Jason Jenkins en Handré Pollard. Nou kan Hanro Liebenberg se naam óók by dié lys gevoeg word. Die talentvolle agsteman is die jongste speler wat die Bulls-kraal vaarwel roep om groener weivelde oorsee te soek. Die 23-jarige Liebenberg – ’n voormalige Junior Springbok-kaptein – sal eersdaags vir Leicester Tigers in die Engelse Premierliga uitdraf. Liebenberg het die Pretorianers al in die SuperSport-uitdaagtoernooi, die Curriebeker en die Superrugbyreeks aangevoer. Buiten sy leierskap sal sy veelsydigheid veral ’n aanwins vir Leicester wees, aangesien hy slot, flank, of agtsteman kan speel.